ועדת הפנים והגנת הסביבה, כנסת 20, פרוטוקול מספר 273, 2016-10-31 10:00

דוד אמסלם: שלום לכולם, אני מתכבד לפתוח את ישיבת ועדת הפנים והגנת הסביבה.

דוד אמסלם: הנושא: 1.

דוד אמסלם: תקנות היערות (עצים שהובלתם טעונה רישיון) (הוראת שעה), התשע"ז-2016.

דוד אמסלם: 2.

דוד אמסלם: תקנות היערות (רישיון כריתה לעצי הדר ועצי אבוקדו)(הוראת שעה), התשע"ז-2016.

דוד אמסלם: לפני שנשמע את משרד החקלאות ואיכות הסביבה, מבחינתי, אני מחלק את הנושא לשני חלקים.

דוד אמסלם: החלק הראשון – החלק של הצווים.

דוד אמסלם: הנושא מבחינתי בא לסגור או לפחות לפתור את סוגיית הגדמים מישראל לרשות הפלסטינית.

דוד אמסלם: הנושא השני – הטיפול ברשות הפלסטינית ובמפחמות עצמם ובכניסת הפחמים למדינת ישראל.

דוד אמסלם: בנושא הזה אני מקיים דיון נפרד - לדעתי יהיה בעוד כשבועיים.

דוד אמסלם: בעצם, אני מקיים היום את הדיון לגבי הנושא של התקנות מפני שהבנתי שהן כבר סגורות ומוכנות אז לא היה טעם לחכות ולהביא את כל הנושא במכלול אחד, ולכן, הייתי מבקש ממשרד החקלאות לקרוא את התקנות ולהתייחס אליהן.

דוד אמסלם: בבקשה.

<דפנה גוטנברג: תקנות היערות (רישיון כריתה לעצי הדר ועצי אבוקדו)(הוראת שעה), התשע"ז - 2016 בתוקף סמכותי לפי סעיפים 15א ו- 26 לפקודת היערות (להלן – הפקודה), לאחר התייעצות עם השר להגנת הסביבה, ולעניין תקנה 6 - באישור שר האוצר לפי סעיף 39ב לחוק יסודות התקציב, התשמ"ה - 1985 , ובאישור ועדת הפנים והגנת הסביבה של הכנסת לפי סעיף 15א לפקודה ולפי סעיף 2(ב) לחוק העונשין, התשל"ז - 1977, אני מתקין תקנות אלה: הגדרות 1.

<דפנה גוטנברג: בתקנות אלה - "גידול חקלאי" –גידול של תוצרת צמחית ; "מגדל" – מי שעוסק בגידול עצים במטע חקלאי לצורך מכירת תוצרתם; "מטע חקלאי" – יחידת ייצור חקלאית המאופיינת בגידול חקלאי אחיד שנשתל בקרקע חקלאית לצורך שיווק התוצרת המתקבלת ממנה; "תקנות ההובלה" – תקנות היערות (עצים שהובלתם טעונה רישיון – הובלת עצי הדר ועצי אבוקדו או חלקיהם)(הוראת שעה), התשע"ז – 2016.

<דפנה גוטנברג: בקשה למתן 2.

<דפנה גוטנברג: (א) מגדל יגיש בקשה לרישיון לכריתה של עץ בוגר מסוג הדר או אבוקדו שגדל רישיון לכריתת במטע חקלאי, תוגש לפקיד היערות, על גבי טופס הערוך לפי הנוסח שבתוספת עצי הדר הראשונה אשר ותכלול את הפרטים הבאים: ועצי אבוקדו (1) שם המגדל ומספר תעודת הזהות שלו פרטי המגדל; (2) כתובת המגדל; (3) מיקום המטע החקלאי; (4) פרטי העצים המיועדים לכריתה ובכלל זה מין העצים, תמונות העצים ושנת נטיעתם; (5) מועד הכריתה המתוכנן; (6) השימוש המתוכנן במטע לאחר הכריתה; (7) השימוש המתוכנן בעצים לאחר הכריתה ואסמכתאות המאמתות אותו; (8) אם השימוש המתוכנן הוא ריסוק בשטח המטע, יצורף הסכם תקשרות עם בעל המקצוע שעתיד לבצע את הריסוק; (89) אם השימוש המתוכנן דורש פינוי משטח המטע החקלאי תצורף בקשה לרישיון הובלה לפי תקנות ההובלה הפקודה וכן הסכם עם האתר הקולט; (910) הסיבות לכריתה.

<דפנה גוטנברג: (ב) ראה פקיד יערות אזורי כי הטיפול בבקשה מחייב מידע נוסף, רשאי הוא, בכל עת עד להחלטתו בבקשה, לדרוש מהמבקש כי ימסור לו את המידע הדרוש לו, וכן רשאי הוא לדרוש כי תוצג בפניו חוות דעת מומחה בעניינים עליהם יורה.

<דפנה גוטנברג: מתן רישיון כריתה 3.

<דפנה גוטנברג: (א) פקיד היערות רשאי לתת רישיון כריתה של עץ בוגר מסוג הדר או לעץ הדר או אבוקדו אבוקדו, לאחר ששקל את השיקולים בסעיף 15א(א) לפקודה ואם שוכנע כי השימוש המתוכנן בעץ לאחר הכריתה הוא אחד מאלה: (1) ריסוק במטע החקלאי שבו גדל העץ, או שימוש מועיל אחר בשטח המטע החקלאי שאינו דורש את פינוי העץ; (2) פינוי לאתר טיפול, איסוף או מיתקן לשם ריסוק, שימוש להפקת אנרגיה או כל שימוש מועיל אחר, ובלבד שיעד הפינוי הוא יעד שאושר לפי תקנה 4(ב) לתקנות ההובלה.

<דפנה גוטנברג: .

<דפנה גוטנברג: (ב) רישיון כריתה כאמור יינתן למגדל על גבי טופס הערוך לפי הנוסח שבתוספת השנייה ויכלול את הפרטים הבאים: (1) מספר רישיון; (2) פרטי מבקש בעל הרישיון; (3) פרטי העצים המיועדים לכריתה; (4) מועד הכריתה; (5) השימוש של העצים; (6) אם השימוש המתוכנן דורש פינוי משטח המטע החקלאי כאמור בסעיף (א)(2) – יעד הפינוי, כפי שנקבע ברישיון ההובלה שיצורף לרישיון הכריתה; קיבל פקיד היערות בקשה לרישיון הובלה נוסף או חלופי, לאחר מתן רישיון הכריתה, ומצא כי הבקשה עומדת בתנאים שנקבעו לפי תקנות אלה, יעדכן את רישיון הכריתה.

<דפנה גוטנברג: (ג) פקיד היערות רשאי לקבוע תנאים נוספים ברישיון להבטחת ביצוע הכריתה לפי הוראות הפקודה ותקנות אלה.

<דפנה גוטנברג: ביטול או התלייה 4.

<דפנה גוטנברג: פקיד היערות רשאי, לאחר שנתן לבעל הרישיון הזדמנות לטעון את של רישיון טענותיו, לבטל את הרישיון או להתלותו, בהתקיים אחד מאלה: (1) הרישיון ניתן על יסוד מידע כוזב או שגוי; (2) הרישיון ניתן בניגוד לתנאים הקבועים בתקנות אלה, ובלבד שבהחלטה על ביטול או התלייה של רישיון מסיבה זו, יינתן משקל הולם .

<דפנה גוטנברג: לאפשרות שבעל הרישיון הסתמך על מתן הרישיון ושינה את מצבו בעקבות זאת.

<דפנה גוטנברג: פטור מנטיעה 5.

<דפנה גוטנברג: כריתת עץ מסוג הדר או אבוקדו שגדל במטע חקלאי, ואשר ניתן לה רישיון לפי חלופית או תשלום תקנות אלה תהיה פטורה מנטיעה חלופית ומתשלום היטל כספי, אם מתוכננת היטל כספי נטיעה, שתילה או זריעה של גידול חקלאי אחר או שהמטע החקלאי נמצא נגוע במחלה המחייבת כריתתו.

<דפנה גוטנברג: פטור מאגרה 6.

<דפנה גוטנברג: בקשה לרישיון כריתה של עץ מסוג הדר או אבוקדו שגדל במטע חקלאי פטורה מתשלום אגרה.

<דפנה גוטנברג: 7.

<דפנה גוטנברג: הוראות תקנות היערות 1926 לא יחולו על כריתה לפי תקנות אלה.

<דפנה גוטנברג: דיווח לכנסת 8.

<דפנה גוטנברג: השר ידווח לוועדת הפנים והגנת הסביבה של הכנסת, מדי שנה, באחד בינואר ובאחד ביולי, על יישום הוראות תקנות אלה, לרבות על רישיונות שניתנו מכוחן ועל פעולות שנעשו לצורך אכיפתן.

<דפנה גוטנברג: תחילה ותוקף 9.

<דפנה גוטנברג: (א) תחילתן של תקנות אלה 45 ימים מיום פרסומן (להלן – יום התחילה).

<דפנה גוטנברג: (ב) תוקפן של תקנות אלה חמש שנים מיום התחילה.

דוד אמסלם: מה לגבי הסנקציות, זה לא בתקנות?

דוד אמסלם: זה בפקודה.

<תומר רוזנר: אני אענה.

<תומר רוזנר: בפקודת היערות יש הוראה שמי שעובר, מי שכורת שלא כדין, בעצם לא ביקש רישיון וכו', הוא עובר עבירה, יש על זה גם עבירות מנהליות, זאת אומרת, זה כבר קיים – שכריתה שנעשית שלא כדין יש עליה גם עבירה פלילית שאפשר להגיש נגדו כתב אישום, אפשר גם להגיש נגדו מה שנקרא דוח מנהלי, כאילו רפורט – קנס מנהלי.

דוד אמסלם: מהן הקנסות?

<חגי שניר: קנס על כריתה ללא רישיון הוא 7,500 שקלים לעץ.

דוד אמסלם: 7,500 שקלים לעץ.

דוד אמסלם: ואם הוא קיבל את הרישיון על בסיס מידע שגוי או מידע כוזב - אז הוא קיבל רישיון ונניח הוביל אותו למקום אחר.

דוד אמסלם: אני אתן דוגמה, נניח שהמטע יש לו מחלות והוא צריך לכרות אותו, אתה נותן לו רישיון והוא מספר לך שהוא מפנה אותו למקום X, ובסופו של דבר הוא לוקח אותו למקום Y, כאילו הכריתה נעשתה בסדר, כל התהליך הוא מלכתחילה בטל.

שולי מועלם-רפאלי: הרישיון הוא כאילו מתחילתו ועד סופו.

<תומר רוזנר: הרישיון יהיה מותנה בתנאי.

<תומר רוזנר: המגדל שרוצה לכרות צריך להגיד מה הוא רוצה לעשות עם העצים.

<תומר רוזנר: הוא יכול להגיד, אני רוצה להשתמש בהם בתחום המטע שלי, אני מרסק אותם, אני לא יודע מה אני עושה איתם, או אני מוביל אותם החוצה.

<תומר רוזנר: יגיד לו פקיד היערות, התנאי שלי לכריתה שאתה תעמוד במה שאמרת – שאתה תפנה אותם למקום זה או למקום אחר, זה יהיה תנאי ברישיון.

<תומר רוזנר: אם בעצם הוא כורת ולא פועל לפי תנאי הרישיון שניתן לו, כאילו לא קיבל רישיון.

<תומר רוזנר: כלומר, הוא הפר את תנאי הרישיון, ולכן הוא כאילו כרת שלא כדין.

דוד אמסלם: בכל מקרה אתה אומר, תומר, שגם אם הוא לא קיבל רישיון – זאת אומרת, בכל נקודה בהליך ברגע שהוא מפר אותה לכאורה אנחנו חוזרים לזה שבטל לו הרישיון ואז - - -

<תומר רוזנר: לא בטל לו הרישיון, הוא פעל בניגוד לרישיון.

דוד אמסלם: כן, פעל בניגוד לרישיון, ואז בעצם הקנס הוא 7,500 שקלים על כל עץ.

<תומר רוזנר: הקנס המנהלי.

<זיו דשא: לנוטע יחיד, זה לא על עץ.

<זיו דשא: לנוטע יחיד, אם יש לו מטע, יקבל על כל עץ - - -

<חגי שניר: הקנס המנהלי לא מבחין בין מטע לבין עץ - - -

<זיו דשא: לא, לא מבחין בין מטע לעץ.

דוד אמסלם: זה לכל עץ או לכל המטע?

<חגי שניר: לכל עץ.

<חגי שניר: היום גם כאשר מישהו כורת ארבעה עצי אורן ללא היתר, הוא יקבל 7,500 כפול 4.

<חגי שניר: אם הוא כרת 20 עצי מטע, זה יהיה 20 עד המגבלה המקסימלית שזה 60 אלף שקל בפקודה.

<צביקה גנדלמן: אז יהיה עץ כפול 7.5 גם במטע אבוקדו.

<צביקה גנדלמן: מה לגבי הובלה - המוביל.

<תומר רוזנר: אנחנו עוד לא שם.

<דפנה גוטנברג: אבל יהיה לנו.

<דפנה גוטנברג: יש תקנות שכבר נכתבו.

<זיו דשא: חלק מהעבודה החקלאית - - - גם אתה צריך היתר - - - - - - מכיר את עבודת החקלאים, צריכים לעקור עץ - לזה הוא צריך גם היתר עץ של משמש, או עץ של אבוקדו?

<קריאה: כן.

<זיו דשא: כל מה שנאמר פה זה נכון ואני בעד, אבל צריך לראות שלא יוצרים מצב אבסורדי שהחקלאי רוצה לעקור עץ אז הוא צריך לרוץ לקבל היתר.

<זיו דשא: היום צריך לקבל היתר על כל עץ שהוא עוקר?

דוד אמסלם: כן.

דוד אמסלם: זה המצב היום.

דוד אמסלם: יש סוגי עצים מפורטים בחוק, דרך אגב, גם עצים רגילים לא של פרי.

דוד אמסלם: גם פיקוס אצלך בגינה, אתה רוצה לעקור אתה צריך לבקש רישיון.

<זיו דשא: רק אבוקדו והדרים.

<תומר רוזנר: לא.

<תומר רוזנר: על פי המצב המשפטי הקיים, כל עוד לא הותקנו תקנות אחרות, כל עץ בוגר שקוטרו מעל קוטר מסוים וגובהו מעל גובה מסוים, כריתתו טעונה רישיון.

<תומר רוזנר: לשר יש סמכות לפטור עצים מסוימים, הוא עוד לא הפעיל את הסמכות הזאת.

<תומר רוזנר: השר יכול להתקין תקנות, לתת פטור לעצים מסוימים.

<תומר רוזנר: גונבה שמועה לאוזניי שלגבי עצי מטע שוקל השר לתת פטור, אבל כרגע אין פטור.

<חדווה יחזקאלי: כבוד היושב ראש, אני משמשת גם כסגנית יו"ר איגוד ערים לאיכות הסביבה.

<חדווה יחזקאלי: אנחנו הגשנו נייר מסודר על התייחסות האיגוד לנושא של הכריתה.

<חדווה יחזקאלי: ברור הוא שיש בעייתיות בחלוקת האחריות בין המגדל למוביל.

<חדווה יחזקאלי: בנקודה הזו צריך - - -

דוד אמסלם: חדוה, את מתחילה את הדיון, הרי אני מתעסק עם זה שנה.

דוד אמסלם: ברוכה הבאה.

<חדווה יחזקאלי: יש לנו כאן את כל - - -

דוד אמסלם: חדווה, אנחנו מדברים על זה שנה, אנחנו ביקשנו לקשור את האירועים.

<חדווה יחזקאלי: אבל מתברר שאכיפה ככל שהיא תהיה היא איננה אכיפה.

דוד אמסלם: אנחנו נגיע גם לזה.

דוד אמסלם: הערות לגבי התקנות.

<תומר רוזנר: לגבי תקנה 2 ו-3 - לגבי השימושים שצריך לציין המגדל ופקיד היערות, אנחנו מבקשים להוסיף את המלה "כדין", "שימוש כדין", זאת אומרת, שלא יהיה מצב שבו הוא יגיד שהשימוש המועיל שהוא רוצה לעשות זה לשרוף את זה, שזה ספק אם זה שימוש כדין, אבל אני לא רוצה לקבוע מסמרות בעניין, אבל צריך שיהיה שימוש כדין.

<חגי שניר: מה המשמעות של זה?

<תומר רוזנר: אם הוא יגיד לכם שהוא רוצה עכשיו לעשות שריפה בחצר - אתם תחליטו.

<תומר רוזנר: אם זה לא אסור, זה מותר.

דוד אמסלם: אם הוא רוצה להקים מפעל פחמים במדינת ישראל אז לא.

דוד אמסלם: קודם כל, כל שימוש שאתה נותן זה שימוש כדין בוודאי, זה טריוויאלי, הוא רק מדגיש את זה.

<תומר רוזנר: כדי להדגיש את זה, זה צריך להיות שימוש כדין.

<חגי שניר: כלומר, מבחינתך, תומר, כל שימוש שהוא לא אסור – מותר.

<תומר רוזנר: וודאי.

<תומר רוזנר: כל שימוש שהוא לא אסור בחוק.

<תומר רוזנר: אתן לך דוגמה, אני לא קובע מסמרות בעניין זה, אבל אם שריפת העצים במטע גורמת למפגע סביבתי, ייתכן שזה אסור, אני לא יודע, זה צריך לבדוק.

<תומר רוזנר: או אם הוא רוצה לעשות פחמים.

<תומר רוזנר: עכשיו הוא החליט שהוא יעשה את המפחמה אצלו בחצר, אז כנראה שהוא צריך רישיון עסק בשביל זה, אני לא יודע, צריך לבדוק את זה.

<תומר רוזנר: אבל כל עוד שימוש שהוא לא אסור הוא מותר.

<תומר רוזנר: לכן אנחנו מבקשים להוסיף גם בתקנה 2 וגם בתקנה 3 איפה שנקבע לגבי השימוש, שהשימוש יהיה כדין גם ב-2 וגם ב-3.

<תומר רוזנר: תקנה 4 – בעצם אנחנו חושבים שהיא מיותרת, כי היא עלולה לעורר קשיים בהבנת התקנות.

<תומר רוזנר: יכול להשתמע ממנה משהו שאני חושב שמשרד החקלאות לא מתכוון אליו שרק אותו פקיד יערות שנתן את הרישיון הוא זה שיכול לבטל אותו.

<תומר רוזנר: אני חושב שיש לנו הוראות כלליות בחוק הפרשנות שמאפשרות טיפול והתליה של כל דבר באותה דרך שבה הדברים ניתנו.

<תומר רוזנר: משרד החקלאות יכול לקבוע הוראות איך עושים ביטול של דברים.

<תומר רוזנר: אני חושב שאפשר לוותר על התקנה הזאת, אם מתעקשים על זה, אני כמובן לא מתנגד.

<חיים געש: למה זה מפריע לך שזה פה?

<תומר רוזנר: כי עלול להשתמע מזה – הכוונה שאנחנו הבנו שרוצים להסיק בעניין הזה, שפקיד יערות בכיר יותר יבוא ויראה מצב שבו יש - - -

<דפנה גוטנברג: לא בהכרח, גם הוא עצמו.

<תומר רוזנר: בסדר, זה הדין כאילו, זה לא משהו שחדש.

<תומר רוזנר: אני חושב שזה רק עלול להגביל יותר ממה שהדין הכללי מאפשר.

<תומר רוזנר: זה מה שאני מנסה לומר.

דוד אמסלם: דרך אגב, מה שאומר תומר, הרי גם היום יש לנו את פקודת היערות.

דוד אמסלם: גם היום יש לך הליך שימוע כזה.

<חגי שניר: לא מעוגן בפקודה.

<תומר רוזנר: גם בחוק הפרשנות.

דוד אמסלם: אז אתה רוצה לעגן את זה פה.

דוד אמסלם: מבחינתי זו שאלה טכנית.

דוד אמסלם: זה מבחינתי הליך טכני, שב עם תומר, סגור את הפינה הזאת, אין לי בעיה עם זה.

<חגי שניר: אני לא חושב שהוא טכני, דודי.

<תומר רוזנר: אני לא מתנגד.

<תומר רוזנר: אני רק אומר שזה עלול להשתמע - אני אומר את זה יותר מדיי לאוזניה של היועצת המשפטית שלכם, שזה עלול להשתמע שזה דווקא מגביל יותר מאשר הדין הכללי שמאפשר ביטול.

דוד אמסלם: הוא אומר ששם יש לך מרחב מחייה הרבה יותר גדול מאשר פה.

<תומר רוזנר: הרבה יותר גדול, נכון.

<תומר רוזנר: למשל, רק דוגמה מתוך הקריאה שנאמרה פה.

<תומר רוזנר: נאמר פה מידע שגוי או כוזב, אבל לא נאמר פה על מידע חלקי.

<תומר רוזנר: אם הוא מידע חלקי, אז הוא לא שגוי והוא לא כוזב.

<תומר רוזנר: יש בדין הכללי עילות ברורות לביטול רישיון שניתן במצבים שהוא ניתן שלא כדין, או שהוא ניתן בטעות, או שהוא ניתן על יסוד דברים כאלה.

<תומר רוזנר: אני ממליץ לכם לוותר על הסעיף הזה בכלל.

<תומר רוזנר: אבל אם אתם מתעקשים – ההחלטה היא שלכם.

דוד אמסלם: תשבו עם תומר.

דוד אמסלם: תחליטו.

דוד אמסלם: הוא נתן לכם את זה כהערה לשיקול דעתכם – זה לא משהו מהותי.

דוד אמסלם: אני רוצה להבין מבחינתי איך אנחנו קושרים את המוביל לאירוע.

<תומר רוזנר: זה בתקנות הבאות, תקנות ההובלה.

דוד אמסלם: זה כריתה.

דוד אמסלם: נקריא את תקנות ההובלה, ולאחר מכן נדבר על הכול.

<תומר רוזנר: אני מבין שגם בטפסים כפי שהוגשו לוועדה יש מספר שינויים, רק תקריאי את השינויים.

<דפנה גוטנברג: תהליך הכריתה.

<דפנה גוטנברג: סעיף 3.

<דפנה גוטנברג: השימוש המתוכנן בעצים, הוספה רובריקה שצריך יהיה להתייחס אליה שמתייחסת לנושא של שימוש אחר בשטח המטע החקלאי שאינו דורש פינוי עצים בשטח המטע, ככל שיש כזה לציין אותו בצורה מפורטת.

<דפנה גוטנברג: סעיף 4.

<דפנה גוטנברג: מסמכים ואישורים נדרשים: יש פה תיקוני ניסוח, אני אקריא אותם.

<דפנה גוטנברג: פתרון קצה יש לצרף אישור, ואז יש לנו סעיפים.

<דפנה גוטנברג: הסעיף הראשון – בקשה לרישיון הובלה – "לפי תקנות ההובלה של העצים או הגדמים".

<דפנה גוטנברג: "ריסוק ופיזור בשטח – יש לצרף הסכם עם בעל המקצוע המבצע את הריסוק", כפי שהוספנו את הדבר בתקנות עצמן.

<דפנה גוטנברג: הסעיף האחרון באותו סעיף על סעיף קטן "שימוש אחר בשטח המטע החקלאי שאינו דורש פינוי העצים משטח המטע", אז יש לפרק אותו.

<דפנה גוטנברג: בתוספת השנייה יש תיקון בכותרת: רישיון לכריתת עצי אבוקדו ועצי הדר.

<דפנה גוטנברג: בסעיף 3 לאותו תוספת – תנאי הכריתה: הסעיף הראשון – "הובלה של העצים הגדמים למקום שאישר פקיד היערות, כפי שנקבע ברישיון ההובלה המצורף לרישיון זה".

<דפנה גוטנברג: אלה התיקונים מבחינת הניסוח של הטופס.

דוד אמסלם: נעבור לתקנות ההובלה.

<דפנה גוטנברג: תקנות היערות (עצים שהובלתם טעונה רישיון - הובלת עצי הדר ועצי אבוקדו או חלקיהם) (הוראת שעה) התשע"ו – 2016 בתוקף סמכותי לפי סעיפים 15(א) ו-26 לפקודת היערות (להלן – הפקודה) ובאישור ועדת הפנים והגנת הסביבה של הכנסת לפי סעיף 2(ב) לחוק העונשין, התשל"ז - 1977 (להלן – חוק העונשין) אני מתקין תקנות אלה: הגדרה 1.

<דפנה גוטנברג: בתקנות אלה – "מגדל" – מי שעוסק בגידול עצים במטע חקלאי לצורך מכירת תוצרתם; "מטע חקלאי" – יחידת ייצור חקלאית המאופיינת בגידול חקלאי אחיד שנשתל בקרקע חקלאית לצורך שיווק התוצרת המתקבלת ממנה.

<דפנה גוטנברג: עצים בוגרים 2.

<דפנה גוטנברג: הובלתו של עץ בוגר מסוג הדר או אבוקדו שגדל במטע חקלאי, וכן הובלת גזעים וגדמים שהובלתם טעונה של עץ בוגר כאמור טעונה רישיון.

<דפנה גוטנברג: רשיון הגשת בקשה לרישיון הובלה 3.

<דפנה גוטנברג: (א) מגדל יגיש בקשה לרישיון להובלת עץ בוגר לפי תקנה 2 לפקיד היערות, על גבי טופס הערוך לפי הנוסח שבתוספת הראשונה ותכלול את הפרטים הבאים: (1) פרטי המגדל; (2) פרטי תוצרת העץ, לרבות סוג העץ והכמות המיועדת להובלה; (3) פרטי המוביל שהוא בעל הרכב המוביל, מספר הזהות שלו ומספר הרכב המוביל; (4) יעד הפינוי המתוכנן; לטופס יצורף הסכם או אישור של מפעיל האתר הקולט את העץ; (5) מועד ההובלה המתוכנן.

<דפנה גוטנברג: (ב) ראה פקיד יערות כי הטיפול בבקשה מחייב מידע נוסף, רשאי הוא, בכל עת עד להחלטתו בבקשה, לדרוש מהמבקש כי ימסור לו את המידע הדרוש לו.

<דפנה גוטנברג: מתן רישיון הובלה 4.

<דפנה גוטנברג: (א) פקיד היערות ייתן רישיון להובלת עץ בוגר לפי תקנה 2 אם ראה כי ניתן למגדל, רישיון כריתה לפי הפקודה לגבי אותו עץ.

<דפנה גוטנברג: (ב) פקיד היערות יקבע ברישיון את יעד הפינוי; יעד הפינוי יהיה אתר טיפול או איסוף של העץ או חלקיו, מיתקן לשם ריסוק העץ, שימוש בעץ להפקת אנרגיה או כל שימוש מועיל אחר בעץ, והכל אם השימוש המתוכנן בעץ ביעד הפינוי אינו גורם למפגע סביבתי.

<דפנה גוטנברג: (ג) רישיון הובלה כאמור יינתן למגדל על גבי טופס הערוך לפי הנוסח שבתוספת השנייה ויכלול את הפרטים הבאים: (1) פרטי בעל הרישיון ומספר הזהות שלו; (2) מספר רישיון הכריתה; (3) מקורו של העץ; (3א) פרטי תוצרת העץ להובלה לרבות כמות העץ המותרת להובלה; (4) פרטי ההובלה; (5) יעד הפינוי, כאמור בסעיף (ב); (6) פרטי המוביל, שהוא בעל הרכב המוביל, מספר הזהות שלו ומספר הרכב המוביל; (7) מועד הפינוי.

<דפנה גוטנברג: תנאים ברישיון 5.

<דפנה גוטנברג: (א) קיבל מגדל רישיון הובלה לפי הוראות תקנות אלה, לא יוביל את העץ ההובלה הבוגר לפי תקנה 2 אלא לפי הוראות הרישיון.

<דפנה גוטנברג: (ב) לא ימסור בעל הרישיון את העץ הבוגר לפי תקנה 2 ליעד הפינוי אלא אם כן קיבל אישור על מסירת העץ הבוגר כאמור מיעד הפינוי.

<דפנה גוטנברג: (ג) המגדל ישמור את העתק הרישיון וכן אישור על קבלת העץ מיעד הפינוי לתקופה של שנה.

<דפנה גוטנברג: (ד) פקיד היערות רשאי לקבוע תנאים נוספים ברישיון, להבטחת ביצוע ההובלה לפי הוראות הפקודה ותקנות אלה.

<דפנה גוטנברג: ביטול או התלייה 6.

<דפנה גוטנברג: פקיד היערות רשאי, לאחר שנתן לבעל הרישיון הזדמנות לטעון את טענותיו, של רישיון לבטל את הרישיון או להתלותו, בהתקיים אחד מאלה: (1) הרישיון ניתן על יסוד מידע כוזב או שגוי; (2) הרישיון ניתן בניגוד לתנאים הקבועים בתקנות אלה ובלבד שיינתן משקל הולם לאפשרות שבעל הרישיון הסתמך על מתן הרישיון ושינה את מצבו לרעה.

<דפנה גוטנברג: תחילה ותוקף 7.

<דפנה גוטנברג: (א) תחילתן של תקנות אלה 45 ימים מיום פרסומן (להלן – יום התחילה).

<דפנה גוטנברג: (ב) תוקפן של תקנות אלה חמש שנים מיום התחילה.

<דפנה גוטנברג: סייג לתחולה 8.

<דפנה גוטנברג: תקנות אלה לא יחולו על הובלה למטרת העתקה.

<דפנה גוטנברג: דיווח לכנסת 9.

<דפנה גוטנברג: השר ידווח לוועדת הפנים והגנת הסביבה של הכנסת, מדי שנה באחד בינואר ובאחד ביולי, על יישום הוראות תקנות אלה, לרבות על רישיונות שניתנו מכוחן ועל פעולות שנעשו לצורך אכיפתן.

דוד אמסלם: אני מבין, הסנקציות על אותה עקירה?

<חגי שניר: לא, כאן זה משהו אחר.

דוד אמסלם: יש לנו גם סנקציה על ההובלה.

<דפנה גוטנברג: נכון.

דוד אמסלם: מה הסנקציה על ההובלה?

<לילך וגנר: אני ממשרד המשפטים.

<לילך וגנר: יש לי טיוטת התקנות שיובאו לוועדת חוקה בעקבות התקנות האלה, בעניין הובלת גדעים וגדמים של עץ בוגר מסוג הדר או אבוקדו – 2,000 שקלים ליחיד לכל טונה או לחלק ממנה, 4,000 לתאגיד לכל טונה או חלק ממנה.

<לילך וגנר: כפי שתומר אמר קודם - העבירה הפלילית של הובלה ללא רישיון נמצאת בפקודה.

<לילך וגנר: הוקנה טיוטת תקנות מנהליות שיאפשרו לפקידי היערות להטיל את הקנסות בהתאם - - - אני מקריאה את הסנקציות שנקבעו בטיוטת התקנות המנהליות.

<תומר רוזנר: שיציעו לוועדת החוקה.

<לילך וגנר: זה מה שאמרתי בטיוטה.

<לילך וגנר: נתייחס לזה כטיוטה כי זה דורש אישור ועדת חוקה.

<לילך וגנר: שוב אחזור לעניין הובלת גדעים וגדמים של עץ בוגר מסוג הדר או אבוקדו – 2,000 ליחיד לכל טונה או חלק ממנה, ו-4,000 לתאגיד לכל טונה או חלק ממנה.

<לילך וגנר: ולעניין עץ – 1,000 ליחיד לכל עץ, 2,000 לתאגיד לכל עץ.

דוד אמסלם: בעצם הסנקציה 1,000 או 2,000 זה תלוי אם זה תאגיד או בן-אדם פרטי לעץ, ובטונה אותו סיפור – 2,000, או 4,000.

<דפנה גוטנברג: מעבר לכריתה.

דוד אמסלם: היות ובעצם אני מבין שגם בתקנות כאן, השינוי המהותי שבעצם הגשה לבקשה לרישיון זה המגדל הגיש בקשה, כאן קשרנו אותו, אז בעצם הוא מקבל כך.

דוד אמסלם: אנחנו מטפלים פה גם בנושא של הכריתה עצמה ללא רישיון, הרי אם לא נתנו לו אז זה בעיה, וגם בנושא של ההובלה שהוא משלם את זה, בגלל שהוא בעל הרישיון של ההובלה.

<לילך וגנר: העבירה בחוק היא על הובלה ללא רישיון, היא חלה לגבי כל מי שמוביל ללא רישיון.

<לילך וגנר: לא רק בעל הרישיון למעשה מחויב בעבירה פלילית של הובלה ללא רישיון.

<לילך וגנר: כל מי שמוביל עצים שאין לגביהם רישיון הוא עובר את העבירה הפלילית של הובלה ללא רישיון, זו העמדה שלנו.

דוד אמסלם: זאת אומרת, זה גם המגדל וגם הנהג.

<חגי שניר: גם וגם, מה שחדוה רצתה.

דוד אמסלם: בסדר, זה מה שרצינו.

דוד אמסלם: רצינו בעצם שכולם יהיו שותפים שכל אחד יקבל את הקנסות של עצמו כדי שכל אחד במעגל שלו יזהר, ידאג.

<לילך וגנר: העבירה לא מנוסחת כי חלה רק על מי שחייב ברישיון ומוביל ללא רישיון.

<צביקה כהן: היום יש חילוט של משאיות בחלק מהדברים והעבירות, למה זה לא נכנס פנימה?

<לילך וגנר: הסמכויות של פקידי היערות קיימות.

<צביקה כהן: כולל חילוט המשאית.

<לילך וגנר: כל הסמכויות לפי הפקודה קיימות, אתם יכולים לעבור על זה.

<לילך וגנר: הסמכויות נמצאות בפקודה.

<צביקה כהן: אפשר לחלט את המשאית?

<תומר רוזנר: זה לא פשוט במקרה הזה.

דוד אמסלם: קודם כל אנחנו מתקדמים בסיפור, וזה מה שרצינו לקשור המגדלים כולם, כל הרשת הזאת כדי שכולם יהיה להם סנקציה מול כל אחד, ושכל אחד ידאג לא לגלגל את הסיפור לבן-אדם השני.

<תומר רוזנר: קודם כל כמו בתקנות הקודמות גם בתקנה 3 וגם בתקנה 4 אני מציע להוסיף את המלים "כדין", שהשימושים יהיו כדין.

<תומר רוזנר: אם תחליטו להשאיר את התקנה של הביטול עם התליה וכו', אנחנו מציעים להוסיף את העילות שבסעיף קטן 1 - את העילות של מידע חלקי.

<תומר רוזנר: המידע צריכה להחליט, אין דבר כזה.

<תומר רוזנר: או אם חדל להתקיים תנאי מהתנאים למתן הרישיון.

<תומר רוזנר: בקיצור, יש פה עילות שלא מופיעות, ועלולות להשתמע מהן שכאילו דווקא - - - פיסקה 2 - שינה את מצבו לאו דווקא לרעה, יכול להיות שהוא שינה את מצבו לטובה.

<דפנה גוטנברג: למעשה זה תיקון שהכנסנו בנוסח הקודם.

<תומר רוזנר: גם בשני התקנות כמובן.

<תומר רוזנר: כדי לסגור את העניינים בצורה יותר מוחלטת, וגם בהיבט האכפתי לקבוע תקנה נוספת שלא מופיעה כאן כרגע שמטילה על המוביל, על הנהג, או מי שמוביל את העצים בפועל לשאת אתו העתק של הרישיון לכל תהליך ההובלה.

<תומר רוזנר: אני רוצה לומר שלמשרד המשפטים יש הסתייגות בעניין הזה, אז כדאי לשמוע מהם.

דוד אמסלם: למה אתם מסתייגים?

<לילך וגנר: אנחנו חושבים שקביעת עבירה פלילית בהקשר הזה היא לא נחוצה.

<לילך וגנר: כפי שאני ציינתי, המוביל עצמו אם הוא מוביל עצים שאין להם רישיון אז הוא עובר עבירה פלילית.

<לילך וגנר: לגבי עצם הנשיאה של הרישיון במצב שבו ממילא פרטי המוביל אמורים להיות מופיעים גם ברישיון של הכריתה, וגם ברישיון הובלה, והבדיקה תהיה ממילא מול פקיד היערות כדי לראות מה נכלל ברישיון, ומה - - -

דוד אמסלם: למה זה מפריע לך?

<לילך וגנר: גישתנו היא שעבירות פליליות הן שעוריות, לא קובעים אותן סתם אם לא צריך אותן, בהקשר הזה זה נראה לי לא נחוץ, אלא אם יבואו אנשי המקצוע ויגידו לי, זה חיוני.

דוד אמסלם: לא הצלחתי להבין את הרעיון.

דוד אמסלם: יש לנו נהג שלוקח סחורה כלשהי, צריך להיות לו תעודת משלוח.

<לילך וגנר: זה עניין שלו.

דוד אמסלם: אם הפקח תפס אותו?

<לילך וגנר: נכון, הוא ייתן את הפרטים שלו.

<לילך וגנר: הפקח בודק מול פקיד היערות האם יש רישיון לעצים האלה.

דוד אמסלם: לפני שאני עושה דיון פילוסופי כאן, אני שואל, אם אני מכניס את זה לחוק יש לכם בעיה מהותית בעניין הזה.

<לילך וגנר: הבעיה היא לא מהותית.

דוד אמסלם: אז אני אכניס את זה, ואני אסביר גם מדוע.

דוד אמסלם: בסופו של דבר, אני חושב שכל בן-אדם שמקבל רישיון, כמו שיש לי רישיון נהיגה, ואם אני לוקח אותו איתי ומציג אותו לשוטר, זה עבירה כשלעצמה ואני מקבל על זה קנס.

דוד אמסלם: אנחנו לא צריכים עכשיו מערכת שלמה כדי לברר אם יש לי רישיונות או אין.

דוד אמסלם: גם פה, אם הבן-אדם יצא, בסופו של דבר איזה פקח תופס אותו באמצע הדרך, הוא שואל אותו יש לך רישיון?

<לילך וגנר: הרישיון הוא של המגדל.

<לילך וגנר: החובה שלו היא לשאת רישיון של מישהו אחר.

<לילך וגנר: שוב, בעיניי ממילא הצטרכו לבדוק את הפרטים שלו מול פקיד היערות כי אחרת יכול להיות שהוא נושא רישיון פיקטיבי.

<לילך וגנר: אנחנו לא רוצים לתת ידינו לזה שאנשים הסתובבו עם רישיונות שהם לא נכונים.

<לילך וגנר: ממילא תצטרך לעשות איזושהי בדיקה.

<לילך וגנר: גם במשרד הרישוי כאשר עוצרים רכב לא מסתפקים בזה שתציג להם רישיון - בודקים האם באמת יש בן-אדם כזה וזה הרישיון שלו.

<לילך וגנר: אז אם ממילא עושים את הבדיקה הזאת, הפרטים של המוביל מופיעים ברישיון, כולל תעודת זהות שלו, אני לא רוצה את הנחיצות - - -

דוד אמסלם: אבל אין את הרישיון.

דוד אמסלם: הוא ישאל אותו למשל, יש לך רישיון?

דוד אמסלם: יגיד לו, זה לא אני, בבית, זה אצל המגדל לא לקחתי.

דוד אמסלם: הוא ישאל אותו, מי זה המגדל?

דוד אמסלם: אומר לא זוכר כל כך את השם שלו.

דוד אמסלם: אני באתי מאיזה מושב, הרי בסוף הוא נהג משאית.

דוד אמסלם: אז למה לא להכריח את המשאית, זאת אומרת, זה גם אחריות של אותו מגדל, כל האחריות של כל השרשרת.

דוד אמסלם: כשאנחנו מבקשים שאתה תצא, גם הפרטים של הרישיון יהיו בדיוק כמו תעודת משלוח רגילה.

דוד אמסלם: נניח סחורה יוצאת ממקום למקום, פקח לא אומר לו.

דוד אמסלם: אומר לו, יש לך תעודת משלוח או אין?

דוד אמסלם: אם אין לו תעודת משלוח נותן לו קנס גם אם הוא שכח אותה.

דוד אמסלם: מה זאת אומרת, פקח לא נמצא כאן כרגע להפעיל מערכות שלמות עכשיו של בדיקות.

דוד אמסלם: אתה יש לך חובה, קיבלת אישור, תראה את האישור.

דוד אמסלם: אין לך אישור, תקבל קנס - למה זה לא נשמע הגיוני?

יעל כהן-פארן: גם אם אפשר לומר, הדוגמה שנתת לגבי השוואה של רישיון אם הוא בתוקף של משטרה יש לה את כל המערכות.

יעל כהן-פארן: האם כאן הולך להיות כזאת מערכת ממוחשבת, ואיזשהו פקח יש לו באון-ליין - - -?

דוד אמסלם: היום בטכנולוגיות של היום זה שטויות.

דוד אמסלם: דרך אגב, כל פקח שיוצא לבדוק את האוטו שלך אז יש לו מסופון ובשנייה הוא רואה את כל הפרטים.

דוד אמסלם: אני מניח שגם פה אתם תצטרכו לעשות איזשהו מאגר מידע קטן.

<חגי שניר: דודי, הלוואי וזה היה פשוט כמו שאתה אומר.

<חגי שניר: אנחנו בנינו מערכת מידע - הפקחים יקבלו קבצים כל בוקר לבדוק, זה הרבה יותר פשוט שתהיה חובה לשאת את הרישיון.

יעל כהן-פארן: כן, אבל שזה לא יפתור אותם לבדוק שזה בתוקף.

דוד אמסלם: זה ברור.

דוד אמסלם: שואלת לילך, ואם הוא יזייף את זה?

<חגי שניר: יואשם גם בזיוף.

דוד אמסלם: אני לא רוצה להיכנס לנושא הזה, זה דבר שאתם תצטרכו לפתור אותו, זה דבר קטן.

דוד אמסלם: פשוט, אני רואה אותו כפשוט.

דוד אמסלם: היום כל פקח עירוני יוצא החוצה עם המסופון שלו עושה כמה טקטוקים ומקבל את בעל הרכב ואת מה שהוא רוצה ואין בעיה עם זה.

דוד אמסלם: דרך אגב, עם הפלאפון שלו הוא אפילו לא מקבל מסופון היום.

דוד אמסלם: תחבר אותו לאינטרנט, תעשה מאגר, הוא נכנס פנימה רואה הכול – אין בעיה בכלל, וזה לא משהו סודי.

דוד אמסלם: אנחנו לא מדברים על דברים סודיים ביותר.

דוד אמסלם: דרך אגב, גם היום העצים אתם כורתים אתם חייבים פרסום באינטרנט, מפני אם מישהו אחר מתנגד לכריתה, אומר, אדוני, אני מתנגד, אני רוצה לערער, אז ממילא זה לא משהו סודי.

<תומר רוזנר: הערה נוספת היא הערה טכנית לגבי התקנות שמופיעות בכל מיני מקומות שצריך לציין את מספר הזהות של המוביל, אנחנו רוצים להשמיט את זה, מספיק לציין את פרטי המוביל כי המוביל יכול להיות גם תאגיד, האחראי יכול להיות תאגיד, או מישהו אחר שאין לו תעודת זהות.

<תומר רוזנר: בטופס מופיעים הפרטים - זה עניין טכני.

דוד אמסלם: אין בעיה, תעשו את זה רק שיהיו פרטים שנזהה את הבן-אדם.

<תומר רוזנר: הערה אחרונה לגבי תקנה 8 המוצעת לגבי הסייג לתחולה שמציעים פה לסייג את הנושא של העתקה.

<תומר רוזנר: אנחנו חושבים שזו יכולה להיות פירצה מסוכנת שבה בכל הובלה שהפקח יראה הוא יגיד לו, זה בשביל העתקה.

<תומר רוזנר: אנחנו מציעים שגם בנושא העתקה יהיה פיקוח של המשרד.

<תומר רוזנר: לכן אנחנו מציעים שלא תהיה התקנה הזאת, אם הוא מבקש להעתיק יתנו לו רישיון, יגידו לו ברישיון אתה מעתיק, אין בעיה תעתיק, זה הרישיון שלך.

<תומר רוזנר: אנחנו מציעים פשוט שגם הנושא הזה יהיה בפיקוח.

<תומר רוזנר: המשמעות של ההוצאה באופן כללי מהתקנות הוא שיכול לבוא המוביל ולהגיד זה בשביל - - -

דוד אמסלם: הבנתי.

דוד אמסלם: איך היום אתם מעתיקים?

דוד אמסלם: איך היום בן-אדם שרוצה להעתיק מקבל רישיון?

<חגי שניר: היום יש רישיון העתקה לעצים.

<חגי שניר: אנחנו ביטלנו את רישיון ההובלה.

דוד אמסלם: אני שואל.

דוד אמסלם: הרי כשהוא מגיע, הוא מביא את הרישיון.

דוד אמסלם: הוא בא, מבקש רישיון כריתה, ואחרי זה הוא מבקש את רישיון ההובלה או שביחד אתם עושים את זה?

<חגי שניר: פה זה ביחד.

דוד אמסלם: אז מה הבעיה בהעתקה?

דוד אמסלם: אני מקבל את מה שהוא אומר, למרות שיש טכניקה אחרת בהעתקה, אתה כבר מזהה.

דוד אמסלם: אני שואל מה הבעיה, למה אתה עשית דיפרנציאציה?

<חגי שניר: דודי, העתקת עצים מתבצעת בדרך כלל במשתלות.

<חגי שניר: אז יש העתקה משנית מהמשתלה לחצר שלך ושל מי שקנה את העץ.

<חגי שניר: עצים נוסעים על הכביש, נוסעים בצורה מסוימת.

<חגי שניר: העתקה זה טכניקה, כל אחד יכול להבחין בין הובלה לצורך העתקה, לבין הובלה לצורך שימוש אחר בעץ.

<חגי שניר: לדעתי, לא כדאי לערבב את פה, זה יוסיף לנו עוד עבודה, עוד רגולציה שלא לצורך, זה לא משיג פה שום מטרה.

<חגי שניר: אם ייסעו שני עצים מעותקים, מאורגזים, אתה יודע, עם כל הגוש, שכל עץ שוקל חצי טון זה לא רלבנטי, בגלל זה החרגנו, לא להוסיף עבודה.

<חגי שניר: אני לא רוצה להוסיף עבודה, אנחנו ביטלנו את ההובלה.

<חגי שניר: אגב, רישיון העתקה, יש רישיון העתקה, אז קודם כל תביא לי את רישיון העתקה.

<חגי שניר: אם אין לך רישיון העתקה - - -

<תומר רוזנר: על העתקה שניתן לה הרישיון.

דוד אמסלם: חבר'ה, אני לא פותח את הדיון עכשיו.

דוד אמסלם: יש לך הערה לגבי התקנות?

<דן אהרן: אני אזרח מודאג.

<דן אהרן: לגבי ההערה למחוק את תעודת הזהות, אני חושב שזה יהיה משגה הן מבחינה ראייתית, הן מבחינה עניינית.

<דן אהרן: כי זיופים מגלים רק בדיעבד, ואחר כך אם אתה זיהית מוביל פרטי - גם דרך אגב, לתאגיד יש מספר רישוי.

דוד אמסלם: אנחנו מתכוונים בגדול, אני לא נכנס לפרטים.

דוד אמסלם: בגדול אנחנו מתכוונים שיהיה זיהוי של הבן-אדם, חד, חד ערכי.

דוד אמסלם: אל תדאג.

דוד אמסלם: רבותיי, אני רוצה להתכנס, אלא אם כן יש איזושהי הערה מהותית לגבי הנושא של התקנות בלבד.

<יצחק קשת: כל נושא מתקני הקליטה או אתרי הקליטה איפה זה מופיע בתקנות?

<תומר רוזנר: זה לא מופיע.

<יצחק קשת: למשל, איך מתחזקים אותם, מה התקנות לגביהם?

<יצחק קשת: – השאלה איפה זה מופיע.

דוד אמסלם: זה משהו אחר.

דוד אמסלם: אני אסביר.

דוד אמסלם: בתקנות אנחנו לא נכנסים כרגע לאופרציה הזאת, זה לא מהות התקנות.

דוד אמסלם: תקנות באות להתקין אם בן-אדם עובר על החוק.

דוד אמסלם: זאת אומרת, הוא כותב כאן או למתקן מורשה.

דוד אמסלם: זה מה בעצם כל מה שהתגלגלנו בחצי השנה האחרונה, שמונה חודשים – לחבר את המגדל לתהליך, זה היה הקושי העצום שלנו בכל הסיפור, אז ברגע שקשרנו אותו, אז קשרנו אותו.

דוד אמסלם: עכשיו אנחנו לא נכנסים כרגע לגבי מתקני הקצה, זה משרד לאיכות הסביבה יספר לנו.

דוד אמסלם: בן אדם לא מפנה שיאכל את הגזר, יקבל קנס.

דוד אמסלם: התקנות באות להסדיר או שאתה מפנה למתקן מורשה, או שאתה מקבל קנס, מה זה מתקן מורשה שישברו טוב את הראש, זה לא בתקנות.

דוד אמסלם: הוא עוד מעט יספר לך מה הם עושים, אבל זה לא קשור לתקנות.

דוד אמסלם: כל עוד זה לא מתקן מורשה אז הוא מקבל קנס לא מעניין אותנו על מה.

<זיו דשא: יש לו לבוא אחרי זה למתקנים.

דוד אמסלם: בעיה שלו.

דוד אמסלם: זה לא מוסדר בתקנות.

דוד אמסלם: זה מוסדר בנהלים מה זה מתקן מורשה וכו', רישוי עסקים, יש עוד הרבה דברים שהוא צריך.

דוד אמסלם: אבל אנחנו חיברנו רק בין ההובלה לבין הכריתה, זה מה שעניין אותנו, שאם בדרך תופסים אותו – זה מה שמעניין אותנו.

<זיו דשא: זה מצוין.

דוד אמסלם: התקנות באות להסדיר את המצב הבא.

דוד אמסלם: תפסת משאית בדרך - אם לא תפסת אותה לא עשינו כלום.

דוד אמסלם: עוד מעט תשאל אותו גם על הפקחים, זה גם חלק מהעניין, אבל זה לא בתקנות.

דוד אמסלם: שאלנו, אם תפסת אותו – לפי מה שהיה הבנו, הוא מכדרר אותו – החקלאי אומר זה לא אני, הזמנתי נהג משאית מה זה קשור אליי.

דוד אמסלם: הנהג אומר תשמע, זה לא אני בכלל, אני בכלל הנהג, זה לא בעל המשאית בכלל.

דוד אמסלם: היינו צריכים לקשור את האירוע שמהרגע שאתה יוצא מהשטח ששם היא נקודת הזיהוי המרכזית.

דוד אמסלם: אנחנו אמורים לדעת מאיפה העץ יוצא, זה המקור, והחקלאי אחראי על כל התהליך.

<אילן שדה: המטרה היא אחת, למנוע את העשן בסופו של דבר.

<אילן שדה: והתקנות הן חלק מכך, ואנחנו מודים לך על התהליך הקשה שעברנו יחד אתך והובלת אותו עם משרד החקלאות, הגנת הסביבה.

דוד אמסלם: תודות בסוף ניתן.

דוד אמסלם: בוא נצביע קודם.

<אילן שדה: אנחנו יודעים כמה זה לא היה קל.

<אילן שדה: כפי שאמרת, תנו לי שעה אחת אנחנו גומרים את זה.

<אילן שדה: זה לקח כמה ישיבות, ואנחנו מודים.

<אילן שדה: זה שלב, אבל השלבים הבאים, המטרה אמרנו - למנוע את העשן ואת הנזק.

<אילן שדה: השלבים הבאים הם באמת נושא הפיקוח אני מקווה שנשמע, וגם נושא הקמת האתרים, כי גם אם לא היו אתרים, ובנושא הזה אנחנו אמרנו גם אתמול לאוצר, היינו במקרה באוצר, הוא איננו פה, אמר שהוא יהיה בישיבה.

<אילן שדה: בכל אופן אמרנו, הפתרון שהוצע איננו נותן את הפתרון למי שרוצה, ואנחנו העמדנו קרקע ומוכנים שיהיה אצלנו אתר גדול אפילו, אבל אנחנו לא מוכנים להשקיע בזה ארבעה מיליון שקל כי הרשות אומרת הפתרון הזה עדיין לא ניתן, וצריך לתת גם את הפתרון הזה, כי אחרת יהיה יותר מדיי פרצות.

דוד אמסלם: לגבי הנושא של הדיון.

דוד אמסלם: היות ובעצם אני כרכתי את כל העסק ביחד, הרי אני כמו שאתה אומר, בסוף אני מחפש את התוצאה בקצה.

דוד אמסלם: רציתי לעשות את כל הדיון ביחד.

דוד אמסלם: בסופו של עניין התבקשתי גם על ידי משרד התמ"ת, הכלכלה, וגם הבנתי בצבא – התבקשתי לדחות בשבועיים בגלל שיש להם עבודת מטה שהם עושים והם מתחילים להתקדם לכיוון.

דוד אמסלם: הייתה לי אופציה לדחות את כל הדיון, להגיד לו, אתה יודע מה, ניפגש עוד שבועיים, נקדיש לזה שלוש שעות ונדון על הכול.

דוד אמסלם: האמת היא שבא מנכ"ל לאיכות הסביבה ואמר, דודי, אם יש לנו תקנות למה לא נפעיל אותן בעוד שבועיים?

דוד אמסלם: בוא נחסוך, אמרתי לו אתה צודק.

דוד אמסלם: לכן אני קיימתי היום את הדיון שהוא קצר, הוא טכני, רק על התקנות כדי שמחר הפקח יהיה לו עוד – לא משנה, אבל נתחיל את התהליך הזה, חבל לעצור את זה.

דוד אמסלם: בעוד שבועיים שם נדון על כל המכלול, סמוך עליי, גם על הנושא של הפקחים, נרצה לראות את כל התמונה.

דוד אמסלם: אחרי שנבין גם את הכניסה מה קורה עם הכניסה של הפחמים, אז נרצה לתפור את כל התמונה מפני שכאן אני הבנתי שאנחנו מתקדמים צעד צעד, כל דבר גם הוא עצמו מסובך.

דוד אמסלם: אבל בסוף אני ארצה לראות את כל התמונה, אחרי שנגמור את כל השלבים.

דוד אמסלם: לכן אני מציע, בוא נישאר על התקנות, בגלל שאני גולש לדיון הבא.

דוד אמסלם: הכנסתי אותו בין לבין.

<חיים געש: אילן הודה, והוא יודע למה הוא הודה.

<חיים געש: אילן ואני הכי ותיקים במאבק הזה כבר הרבה שנים.

<חיים געש: לקח חמישה שרי חקלאות כדי להוציא את התקנות האלה – חמישה שרי חקלאות זה הקצב.

<חיים געש: אני לא יודע כמה שרי הגנת סביבה ושרי בריאות.

<חיים געש: אדוני היושב ראש, זה לא טכני, אנחנו נושמים משני הצדדים.

<חיים געש: תחנת הכוח בחדרה צד אחד, והמפחמות צד שני.

דוד אמסלם: חיים, לאן אתה מושך.

<חיים געש: בדם ליבנו, דודי, בדם ליבנו.

<חיים געש: אני יוצא מהדלת בבוקר לא יכול לנשום.

<חיים געש: התקנות על הכיפק - כמה פקחים יש לו? אין לו.

דוד אמסלם: אתה פספסת את האוטובוס.

דוד אמסלם: למה?

דוד אמסלם: האוטובוס הזה שאתה מדבר עליו בא לפני שנה, בגלל זה - - -

<חיים געש: אני מברך על הקצב המהיר.

דוד אמסלם: אנחנו מדברים כרגע על מה שעשינו פה, מה היה לפני 15 שנה אני לא כאן.

דוד אמסלם: בגדול, התקדמנו לדעתי צעד אחד קטן אבל משמעותי - הוא חלקי.

דוד אמסלם: אני מבטיח לכם דבר אחד, שאני לא ארד מהנושא עד שלא נפתור אותו.

<חיים געש: הם עם חומרי גלם בין שנה וחצי לשלוש שנים.

דוד אמסלם: בסוף אנחנו צריכים למנוע את העשן, ככה איציק אומר לי את זה כשהייתי בחריש.

<בני אלבז: מבקשים להגיד משהו שקשור למהלך הזה של כל הכינוס של האנשים פה מטעם האלוף פולי מרדכי.

<בני אלבז: מאוד חשוב שתדעו.

<בני אלבז: הייתה החלטה של האלוף השבוע, החלטה תקדימית, לא בוצע בכנסת בשנים האחרונות, של ביצוע פעילות אכיפה בשטחי B החלטה אמיצה.

דוד אמסלם: מה המשמעות?

<בני אלבז: המשמעות להיכנס ולבצע הריסה של מפחמות בשטחי B.

<בני אלבז: פנינו במכתב רשמי לרשות הפלסטינית, ולחוסיין א'-שייך, השר לתיאום אזרחי, ודרשנו ממנו לבצע אכיפה תוך מספר ימים.

<בני אלבז: ברגע שהוא לא יבצע אכיפה, מדינת ישראל בהובלת המתאם יבצע אכיפה בשטחי B.

דוד אמסלם: בני, תודה רבה על הדיווח הקצר, זו בשורה חשובה.

דוד אמסלם: אבל אנחנו נתעכב עליה בדיון הבא.

דוד אמסלם: אנחנו הזמנו את האלוף לכאן, על מנת שייתן לנו את הדיווחים.

דוד אמסלם: אנחנו נתאם אתו שהוא יבוא כאן לוועדה ויספר לנו את זה אבל דרככם לא הוא עצמו, אני ארצה להבין מה הם עושים הלכה למעשה.

<חדווה יחזקאלי: אני רוצה לומר רק שתי משפטים.

<חדווה יחזקאלי: אנחנו עשינו פה דיון טכני, זה בסדר גמור, זה עוד שלב אחד קדימה.

<חדווה יחזקאלי: חלקו לך שבחים, אבל יחד עם זה אני רוצה שתדע, ששני בג"צים גם ב-2012, וגם ב-2014, נתנו את כל התשתית המשפטית לקיים כניסה למקום, אכיפה כמו שצריך, ושום דבר לא נעשה.

<חדווה יחזקאלי: אנחנו עדיין 300 אלף תושבים נושמים עשן, ישנים עם חלונות סגורים, עם סמרטוטים רטובים, ולא המנהל אזרחי, ולא מתאם הפעולות בשטחים עושים מה שצריך לעשות.

<חדווה יחזקאלי: הדיון הזה, הדיון הטכני השאיר אותנו עם לב חמוץ.

<חדווה יחזקאלי: אנחנו רואים שבכל אופן אנחנו לא מתקדמים.

<חדווה יחזקאלי: אנחנו חייבים להיכנס לשטחים שלהם ולגמור את הסיפור הזה פעם אחת לתמיד.

<חדווה יחזקאלי: מה ביקשנו?

<חדווה יחזקאלי: ביקשנו לעצור העברת גזם לשטחים זה הכול

דוד אמסלם: אנחנו את הנאומים לאומה כבר עשינו.

<חדווה יחזקאלי: אבל במבחן התוצאה כלום לא קורה, אנחנו חוזרים הביתה.

דוד אמסלם: אני מתקדם בנושא שנה.

דוד אמסלם: אם מישהו יודע לעשות את זה יותר טוב, דרך אגב, אתם מוזמנים לפנות למי שאתם רוצים זה בסדר, אני כנסת.

<חדווה יחזקאלי: אנחנו פונים אליך.

דוד אמסלם: את מעודדת אותי, אבל אני כבר נמצא פה.

<חדווה יחזקאלי: לא מספיק אולי.

דוד אמסלם: אה, לא מספיק?

<קריאות: - - -

<קריאה: אני חושב שהוא בולדוזר אמתי.

דוד אמסלם: אם היית בכל הדיונים, אז אולי הייתי מקבל את מה שאת אומרת.

<חדווה יחזקאלי: להיכנס לשטחי B ולסגור את הסיפור.

<צביקה גנדלמן: בחדרה יש פלורליזם, ואני מתחיל מהסוף של חדווה.

<צביקה גנדלמן: אני מלוא הפרגון.

דוד אמסלם: לא צריך, אני לא בקטע.

<צביקה גנדלמן: מלוא הפרגון, כי גם אם לא הייתי פה אני מדווח לעניין, ואני יודע מה נעשה גם כנושא באחריות על מירב התושבים בשרון הצפוני.

<צביקה גנדלמן: אני דווקא גם בגלל הרקע הצבאי שלי, בגלל האנרגיות שלך והיכולות שלך, אנחנו צריכים כן לראות שהצבא.

<צביקה גנדלמן: אני דיברתי עם שר הביטחון.

דוד אמסלם: הקדמת.

דוד אמסלם: לדיון הבא הצבא צריך להיות פה.

<צביקה גנדלמן: הוא חייב להיות פה.

דוד אמסלם: הסברתי.

<צביקה גנדלמן: דודי, בסוף, בסוף, שם תיגמר הבעיה.

דוד אמסלם: אני לא רוצה לספר לכם מה קורה מאחורי הקלעים.

דוד אמסלם: אני מנהל מאבק עיקש שהפקידים יבואו כולל קציני הצבא, אתם לא מבינים מה קורה לי.

דוד אמסלם: אז לכן תבינו, אני שם.

דוד אמסלם: הדיון הזה נתתי לו עוד שבועיים לא לחינם, אני לא מספר את כל הפרטים של התיאומים.

דוד אמסלם: אנחנו המשימה שלנו בסוף שיפסיקו לייצר שם פחמים.

<צביקה גנדלמן: והסיפור עוד שבועיים, ולעמוד על זה שיהיה עוד שבועיים.

דוד אמסלם: בשביל זה אני פה.

דוד אמסלם: אני מנהל כבר לדעתי דיון שישי שביעי בנושא, אין דברים כאלה בכנסת, רבותיי.

דוד אמסלם: הוועדה מנהלת דיון אחד, מקסימום עוד אחד ורבע ונגמר.

דוד אמסלם: דרך אגב, יש לי הרבה עבודה מאחור, כל דיון שאני עושה פה, אני נפגש בחדר שלי עוד ארבע חמש ישיבות, בגלל שאותי מעניין להפסיק את הנושא.

דוד אמסלם: לא קרדיט, לא מעניין אותי, באמת, זה לא חשוב לי.

דוד אמסלם: תלמדו להכיר אותי, מי שלא מכיר אותי יבין שזה לא מעניין אותי.

דוד אמסלם: אני יודע שיש שם אנשים שחולים, דרך אגב, אחת מהן ישבה פה.

דוד אמסלם: חדווה בכיסא שלך.

דוד אמסלם: דרך אגב, הבחורה הזאת השפיע עליי הכי הרבה.

דוד אמסלם: למה היא הנפגעת, היא באה לפה.

<חדווה יחזקאלי: בוא למצפה אילן.

דוד אמסלם: לא צריך.

דוד אמסלם: חבר'ה, אתם נותנים לי מוטיבציות כאילו עכשיו התחלנו את הדרך.

דוד אמסלם: לכן אני אומר אנחנו שם, עכשיו מתקדמים שלב שלב.

דוד אמסלם: אני שמח על הקטע הזה בגלל שהתקדמנו צעד אחד.

דוד אמסלם: מספיק, בוודאי שלא.

דוד אמסלם: אבל כל מי שהתחיל מתחילת הדרך איתי פה מבסוט בגלל שהתקדמנו צעד, הוא יודע שהתקדמו.

דוד אמסלם: לפני חודש היינו במקום אחר, ואני מקווה שבחודש הבא נהיה בעוד מקום, ואם לא נמשיך.

דוד אמסלם: ייקח חצי שנה, חודש - לא יודע, אבל אנחנו מתחילים זה הכיוון שלנו.

<יצחק קשת: הלכנו בנושא הזה כברת דרך, ויש פה אנשים ותיקים, אלה שוותיקים ממני שהם בתוך הסיפור הזה אולי עשרות שנים.

<יצחק קשת: אני יכול להגיד לכם לפחות גם כן ממה שחווינו פה בחריש, שהיו"ר ליווה אותי בנושא הזה, בקידום הזה שמהרגע שזה התחיל וברגע שהוא לקח את זה לידיים שלו, אני אומר לכם את זה, זה פשוט צעד תקדימי שיוצא דופן, עוד לא נראה כזה דבר בכנסת.

דוד אמסלם: יצחק, אני זה לא הנושא.

דוד אמסלם: נשמה, באמת זה לא הנושא.

<יצחק קשת: בנקודה הזאת אני רוצה לומר שבאמת, יש פה הירתמות חד-משמעית תקדימית של היושב ראש שפועל פה ללא ליאות על מנת שזה יקרה.

<יצחק קשת: אנחנו פה מאחוריו, ואנחנו, דודי, רוצים שאתה תוביל את העסק הזה, לא רוצים שמישהו אחר יוביל את זה.

<יצחק קשת: רוצים שאתה תוביל את זה עד לפתרון.

<יצחק קשת: יש פה מעל 200 אלף תושבים מאחוריך שאתה תוביל לפתרון.

<יצחק קשת: אנחנו כולנו במאבק, אנחנו גם הצענו שעד ה-14 בנובמבר, אם לא נגיע לפתרונות אנחנו נעלה לירושלים.

<יצחק קשת: אבל בסופו של דבר, אנחנו סומכים עליך שתעשה את זה הכי טוב שאפשר, ובכל מה שצריך לעשות אנחנו כולנו מאחוריך.

דוד אמסלם: משתדלים.

<חדווה יחזקאלי: אנחנו פה רוכשים כבוד - - -

דוד אמסלם: בבקשה, חברת הכנסת פארן.

דוד אמסלם: בבקשה.

יעל כהן-פארן: אני רוצה להצטרף לברכות.

יעל כהן-פארן: באמת, בואו נצביע ונאשר את הצווים האלה.

יעל כהן-פארן: אבל אני חייבת לשאול.

יעל כהן-פארן: הנושא של הפיקוח פה הוא קריטי, כי אנחנו מכירים כל כך הרבה צווים שלא נאכפים.

יעל כהן-פארן: איך אנחנו הולכים לוודא שהצווים האלה נאכפים?

יעל כהן-פארן: אני לא יודעת, לטעמי יש מעט מדיי פקחים שמשרד החקלאות יכול להקצות לעניין.

דוד אמסלם: בדיון הבא אנחנו ניכנס לפרטים.

דוד אמסלם: גם שמענו בדיון הקודם את המנכ"ל של המשרד לאיכות הסביבה, הם הגדילו שם את מספר הפקחים, אבל זה דיון אחר.

דוד אמסלם: דרך אגב, בדיון הבא אני אקדיש יותר זמן.

דוד אמסלם: אני אקדיש לו לפחות שעתיים וחצי, שלוש שעות, שתהיה אופציה גם להיכנס לכל השאלות הטכניות שאנחנו מדברים עליהן.

דוד אמסלם: אגב, אני רוצה לומר עוד דבר אחד קטן שלא קשור לדיון.

דוד אמסלם: אנחנו מתכוונים לעשות גם דיון, אבל זה יעניין אתכם.

דוד אמסלם: אנחנו מתכוונים לעשות דיון, כבר ביקשתי ממנהלת הוועדה לקבוע אותו, אני לא יודע, ייקח עוד חודש, חודש וחצי, שבועיים, לגבי הנושא של התחנות הפחמיות בחשמל, נביא גם את השר לכאן, כבר דיברתי אתו על זה.

דוד אמסלם: זה גם סיפור שנרצה לסגור גם את הפינה שם.

<תומר רוזנר: מה החלטת

<תומר רוזנר: כם לגבי תקנת ביטול שיוני?

<דפנה גוטנברג: אנחנו שמענו את הערתך, ולכן כן להשאיר את הסעיף, אבל לתקן את הנוסח באופן שיענה על הקושי שהצגת.

<דפנה גוטנברג: התיקון יהיה בסעיף 4 בתקנות הכריתה.

<דפנה גוטנברג: "פקיד היערות רשאי לאחר שנתן לבעל הרישיון הזדמנות לטעון את טענותיו לבטל את הרישיון או להתלותו, בהתקיים עילה על-פי דין המחייב את ביטולו, התלייתו, לרבות אחד מאלה".

דוד אמסלם: אני מבקש להביא להצבעה, כפוף לכל השינויים שסוכמו וכו'.

דוד אמסלם: בעד – 4

דוד אמסלם: תקנות היערות (רישיון כריתה לעצי הדר ועצי אבוקדו) (הוראת שעה), התשע"ז – 2016 אושרו.

דוד אמסלם: תקנות הכריתה אושרו.

דוד אמסלם: לגבי תקנות ההובלה, מי בעד תקנות ההובלה כפי שהקראנו ובכפוף לכל השינויים שהחלטנו עליהם שהם בסדר?

דוד אמסלם: בעד – 4

דוד אמסלם: תקנות היערות (עצים שהובלתם טעונה רישיון) (הוראת שעה), התשע"ז-2016, אושרו.

דוד אמסלם: תקנות ההובלה אושרו.

דוד אמסלם: משרד המשפטים, אחרי שאישרנו את התקנות, תעבירו לוועדת החוקה.

דוד אמסלם: חשוב, בדיוק כמו שאני עשיתי את זה מהר, אז זה בדיוק שם עשר דקות, רק הצבעה מי בעד, מי נגד.

דוד אמסלם: אם זה מתעכב מעבר לשבוע דברו איתי כדי שנכניס את זה לסדר היום.

דוד אמסלם: בהזדמנות זו אני רוצה להודות לכם על המאמץ שעשיתם - שאפו, למרות שעלינו עליות, מורדות, כעסים - אבל ברוך השם התקדמנו.

דוד אמסלם: בבקשה אלון, סמנכ"ל משאבי טבע במשרד להגנת הסביבה.

דוד אמסלם: הוא הרוח האחראי על כל הסיפור הזה.

<אלון זס"ק: מנכ"ל המשרד היה שמח להיות פה.

<אלון זס"ק: הוא מוסר את ברכתו על התקנות.

דוד אמסלם: אני רוצה להודות לישראל באופן אישי.

דוד אמסלם: הוא נרתם באופן אישי לנושא הזה, כמנכ"ל למשרד איכות הסביבה הוא לוקח את זה בדיוק לא פחות ממני בסיפור הזה.

דוד אמסלם: באמת, שאפו, הוא לא נמצא פה בגלל שהוא נמצא בוועדת ביקורת המדינה, זה נושאים שלו.

דוד אמסלם: תמסור לו את אהבתי - שאפו.

<אלון זס"ק: הוא מוסר ברכות לכולם.

<אלון זס"ק: הוא ימשיך לעקוב בדרכו.

דוד אמסלם: תודה רבה לכולם.

דוד אמסלם: הישיבה נעולה.